ร้านราเมนสาขาแห่งหนึ่งที่ถ้าไม่คิดว่าต้แงเป็นรสชาติญี่ปุ่นแท้ๆ ก็ถือว่าฝากท้องได้เรื่อยๆ .... มาถึงการเดินทางกันก่อนนะคะ สาขานี้อยู่ในเดอะมอลล์รามคำแหง ฝั่งที่มีสตาร์บัคและเคเอฟซี เข้าไปชั้น 1 เดินตรงเข้าไปเรื่อยๆ เลย ร้านอยู่ทางขวามือค่ะ ติดกับร้านซานตาเฟ่ และชาบูชิ 

เมนูประจำที่ทานบ่อยสุด คงหนีไม่พ้นซารุ ราเมน ซึ่งเป็นเส้นราเมนแช่เย็นๆ ทานกับน้ำซอสรสชาติเค็มหวานเย็นๆ เหมือนกัน โรยด้วยต้นหอมซอย ไช้ท้าวขูด และวาซาบิ (สำหรับคนชอบนะคะ) ไม่มีเนื้อสัตว์ จิ้มจุ่มทานง่ายๆ กันไป .... แต่ล่าสุดที่ไปเปลี่ยนแนวนิด มาเป็นฮะจังเมน ทานคู่กับเกี๊ยวซ่าทอด ในเซ็ทมีโค้กให้ด้วยอีกแก้ว กับราคา 100 นิดๆ ก็ได้ครบเต็มมื้อค่ะ อร่อยง่ายๆ หาได้ตามห้างสรรพสินค้าชั้นนำทั่วไป